ମୁମ୍ବାଇ,୨୧/୦୨ଃ ପୁଣି ପୁତ୍ର ସନ୍ତାନର ଜନନୀ ହେଲେ କରିନା କପୁର। ରବିବାର ଦିନ କରିନା କପୁର ଏକ ଶିଶୁପୁତ୍ରକୁ ଜନ୍ମ ଦେଇଛନ୍ତି । ଏହା ସହିତ ଅଭିନେତା ସୈଫ ଅଲ୍ଲୀ ଖାନ ଓ ଅଭିନେତ୍ରୀ କରିନା କପୁର ଦ୍ବିତୀୟ ସନ୍ତାନର ପିତାମାତା ହୋଇଛନ୍ତି । ଏହା ସହିତ ଆଜି ଫେସ୍ବୁକ୍ ଇନ୍ଷ୍ଟା ଟ୍ୱିଟର ସବୁଠି ଏବେ କରୀନା-ସ୘ଫ ଟ୍ରେଣ୍ଡ କରୁଛନ୍ତି । ଖାଲି କରୀନା-ସ୘ଫ୍ ନୁହଁନ୍ତି, ପ୍ରଥମ ସନ୍ତାନ ତ୘ମୁରର ଫଟୋ ମଧ୍ୟ ବେଶ୍ ଭାଇରାଲ ହେଉଛି ।
ଉଭୟେ ୨୦୨୦ ଅଗଷ୍ଟରେ ଦ୍ୱିତୀୟ ସନ୍ତାନ ନେଇ ଘୋଷଣା କରିଥିଲେ । ସୋସିଆଲ ମିଡିଆରେ ପୋଷ୍ଟ କରି ଦ୍ୱିତୀୟ ସନ୍ତାନ ପାଇଁ ଆଉ ଅପେକ୍ଷା କରିହେଉ ନାହିଁ ବୋଲି କହିଥିଲେ କରିନା । ଆଜି ଭୋର୍ ୪.୪୫ ମିନିଟ୍ରେ ମୁମ୍ବାଇର ବ୍ରିଚ୍ କ୍ୟାଣ୍ଡି ହସ୍ପିଟାଲ୍ରେ ଭର୍ତ୍ତି ହେବା ପରେ କରୀନା ଏହି ପୁତ୍ର ସନ୍ତାନକୁ ଜନ୍ମ ଦେଇଛନ୍ତି।
ସେପଟେ କରୀନାଙ୍କ ଆଉ ଏକ ପୁତ୍ର ଜନ୍ମ ନେବା ପରେ ଏବେ ସୋସିଆଲ ମିଡିଆରେ ତା'ର ନାମ କରଣକୁ ନେଇ ବେଶ ଆଲୋଚନା ଆରମ୍ଭ ହୋଇଛି । ତ୘ମୁରର କ୍ୟୁଟ୍ନେସ୍କୁ ନେଇ ଯେଭଳି ସୋସିଆଲ ମିଡିଆ ଉଠିଲା ପଡ଼ିଲା, ଠିକ୍ ସେହିଭଳି ଏବେ ତ୘ମୁର ସାନ ଭାଇର ନାମ କରଣକୁ ନେଇ ଆରମ୍ଭ ହୋଇଛି ଚର୍ଚ୍ଚା । ନବାବ ଖାନ୍ଦାନ୍ର ହୋଇଥିବାରୁ ୟୁଜର୍ସମାନେ ଠିକ୍ ସେହିଭଳି ନାଁ ହିଁ ସଜେଷ୍ଟ କରୁଛନ୍ତି । ଲାଗୁଛି ଯେମିତି ୟୁଜର୍ସମାନେ ହିଷ୍ଟ୍ରିରୁ ନାଁ ଖୋଜି ଖୋଜି ବାହାର କରୁଛନ୍ତି । ସେହି ନାଁ ଗୁଡ଼ିକ ମଧ୍ୟରେ ସବୁଠୁ ଆଗରେ ରହିଛି ଔରଙ୍ଗଜେବ୍ । ତ୘ମୁର ପରେ ସ୘ଫ୍ଙ୍କ ଘରକୁ ଆସିଲା ଔରଙ୍ଗ୍ଜେବ । ଏଭଳି ଅନେକ ପୋଷ୍ଟ ଏବେ ସୋସିଆଲ ମିଡିଆରେ ଦେଖିବାକୁ ମିଳୁଛି । ଖାଲି ଔରଙ୍ଗଜେବ୍ ନୁହେଁ ବାବର, ମହମ୍ମଦ ଆଜାମ୍ ସାହ, ବାହାଦୁର ସାହ, ଜାହାନ୍ଦର ସାହ ଏଭଳି ଅନେକ ନାମ ସୋସିଆଲ ମିଡିଆରେ ଏବେ ଘୁରି ବୁଲୁଛି ।
